stanford-oval/wikipedia huggingface dataset:
ช้อปปี้
รางวัลที่ได้รับ

ช้อปปี้ได้รับรางวัล Top Marketplace  ในงาน Priceza E-Commerce Awards 2017 ครั้งที่ 2 
ซึ่งจัดโดยบริษัท ไพรซ์ซ่า จำกัด (ผู้ให้บริการเว็บไซต์และแอปพลิเคชัน เครื่องมือค้นหาสินค้า และเปรียบเทียบราคา)
| ปี | รางวัล | สาขา | ผล |
| --- | --- | --- | --- |
| 2566 | Thailand Zocial Awards 2023 | Best Brand Performance on Social Media กลุ่มธุรกิจแพลตฟอร์มสำหรับการซื้อขายสินค้า | ชนะ |
แอมแบสซาเดอร์

เมื่อวันที่ 21 สิงหาคม พ.ศ. 2560 ช้อปปี้ได้เปิดแคมเปญ ช้อปปี้ 9.9 Mobile Shopping Day มหกรรมลดราคาสินค้าครั้งใหญ่ ในประเทศไทยนับว่าเป็นประเทศที่มีกำลังในการซื้อขายสินค้าสูง และความสนใจของผู้บริโภคที่หันมาให้ความนิยมในการซื้อสินค้าผ่านช่องทางออนไลน์ที่เติบโตขึ้นทุกปี ช้อปปี้จึงให้ความสำคัญกับความต้องการของผู้ใช้งานเป็นหลัก รวมทั้งการพัฒนาแพลตฟอร์มให้ตอบสนองต่อทั้งผู้ขายและผู้ซื้อ ตลอดจนการทำตลาดด้วยการคัดเลือกแบรนด์แอมแบสซาเดอร์ “แบร์รี่ ณเดช คูกิมิยะ” และ “ญาญ่า อุรัสยา เสปอร์บัน” คู่จิ้นขวัญใจคนไทย ที่จะมาช่วยสะท้อนภาพลักษณ์ของแบรนด์ได้อย่างชัดเจน และทั้งคู่ยังเป็นผู้สร้างสีสันหลักให้แก่แคมเปญต่างๆ ของช้อปปี้
ในปี พ.ศ. 2562 ช้อปปี้เริ่มแนะนำแบรนด์แอมแบสซาเดอร์ระดับภูมิภาค เช่น Blackpink วงเกิร์ลกรุ๊ปเกาหลีรุ่นใหม่ ในครึ่งปีแรก และช่วงแคมเปญ 9.9 ช้อปปี้ได้เชิญ คริสเตียโน โรนัลโด นักกีฬาฟุตบอลที่มีชื่อเสียง เพื่อสะท้อนวิสัยทัศน์ความมุ่งมั่นที่จะเป็น 1 เช่นเดียวกับช้อปปี้
ธัชชัย ลิ้มปัญญากุล

ระวังสับสนกับ ธนัช ลิ้มปัญญากุล ที่เกิด พ.ศ. 2550
ธัชชัย ลิ้มปัญญากุล (เกิด 10 เมษายน พ.ศ. 2548) ชื่อเล่น ภู ชื่อในวงการ ภูธัชชัย เป็นนักร้องชาวไทย เขาเป็นสมาชิกของบัส บอยแบนด์สัญชาติไทย และเคยเป็นนักกีฬาฮอกกี้น้ำแข็งเยาวชนชายทีมชาติไทย ในตำแหน่งกองหลังขวา
ประวัติ

ธัชชัย ลิ้มปัญญากุล เริ่มเป็นที่รู้จักจากการเป็นนักกีฬาฮอกกี้น้ำแข็งชุดเยาวชนทีมชาติไทยในช่วง พ.ศ. 2562 โดยเริ่มเล่นกีฬาดังกล่าวตั้งแต่อายุ 7–8 ขวบ ก่อนที่จะได้รับการคัดตัวเข้ามาเป็นนักกีฬาเยาวชนทีมชาติ กระทั่ง พ.ศ. 2566 เขาได้เป็นสมาชิกศิลปิน 789 เดบิวต์กรุ๊ปของรายการ 789 เซอร์ไววัล แล้วจึงมีการประกาศเปิดตัวอย่างเป็นทางการในฐานะสมาชิกวงบัส โดยในกิจกรรมที่เขาร่วมแสดงช่วงเดือนกุมภาพันธ์ พ.ศ. 2567 ได้มีแฮชแท็ก #BUSkingAllDay ที่ติดอันดับ 1 ของเอกซ์ประเทศไทย และอันดับ 7 ของโลก
ด้านการศึกษา ธัชชัยเคยเป็นนักเรียนที่โรงเรียนนานาชาติเซนต์แอนดรูว์ส ปัจจุบัน เขากำลังศึกษาระดับปริญญาตรีหลักสูตรนานาชาติ สาขาปรัชญา การเมือง และเศรษฐศาสตร์ ที่มหาวิทยาลัยธรรมศาสตร์ ท่าพระจันทร์
เกียรติประวัติ

แชมป์ ฮอกกี้น้ำแข็งเยาวชนชิงแชมป์อาเซียน รุ่นอายุไม่เกิน 16 ปี 2018 ที่ประเทศไทย
ชีวิตส่วนตัว

เขามีน้องชายคือธนัช ลิ้มปัญญากุล ชื่อเล่น ภีม ซึ่งเป็นนักกีฬาฮอกกี้น้ำแข็งเยาวชนชายทีมชาติไทย ในตำแหน่งกองหน้า
ทั้งนี้ ธัชชัยชอบฟังเพลงเคป็อป โดยมีนักร้องที่ประทับใจคือเจนนี จากวงแบล็กพิงก์ และกลุ่มนักร้องวงเอ็นซีที 127[ต้องการอ้างอิง]
ผลงานการแสดง > รายการ

| 0 | 1 | 2 | 3 | 4 | 5 |
| --- | --- | --- | --- | --- | --- |

| ปี | รายการ | บทบาท | ช่องออกอากาศ | เวลาออกอากาศ | ช่องทางย้อนหลัง |
| 2566 | 789 SURVIVAL | ผู้เข้าแข่งขัน | ช่องวัน 31 | วันศุกร์   เวลา 21.15 น.   26 พฤษภาคม 2566 - 11 สิงหาคม 2566 | YouTube : 789SURVIVAL |
| 2567 | BUSSING THAILAND | พิธีกร | ช่องวัน 31 | วันเสาร์   เวลา 21.45 น.   15 มิถุนายน 2567 - 29 มิถุนายน 2567   วันเสาร์   เวลา 21.00 น.    6 กรกฎาคม 2567 - 7 กันยายน 2567 | YouTube : BUS because of you i shine |
ผลงานเพลง > 789 SURVIVAL

สังกัด Sonray Music
| 0 | 1 | 2 |
| --- | --- | --- |

| ปี | เพลง | สมาชิก |
| 2566 | LIMIT BREAK 24 | 789 TRAINEE |
| 2566 | THIS TIME | 789 TRAINEE |
| 2566 | BLIND SPOT | BUS (Because of You I Shine) |
| 2566 | ROAD TRIP | BUS (Because of You I Shine) |
| 2566 | FORGET ME NOT | BUS (Because of You I Shine) |
ผลงานเพลง > BUS (Because of You I Shine)

สังกัด Sonray Music
ผลงานเพลง > ซิงเกิลพิเศษ

| 0 | 1 | 2 | 3 |
| --- | --- | --- | --- |

| ปี | เพลง | สมาชิก | หมายเหตุ |
| 2562 | อยากให้เป็นเธอ | POP IDOL |  |
| 2567 | ฟิลลิ่งแบบว่าอู้วว! | BUS (Because of You I Shine) | เพลงพิเศษรับพรีเซนเตอร์น้ำดื่ม Nestle Pure Life |
| 2567 | เฟี้ยว | BUS (Because of You I Shine) | Ost. บัส ซิ่ง ไทยแลนด์ |
| 2567 | ภาพเรา (Good Quality Picture) | BUS (Because of You I Shine) | Ost. บัส ซิ่ง ไทยแลนด์ |
| 2568 | กั๊ก (No-status Status) | BUS (Because of You I Shine) | ost. ซีรีส์ GELBOYS สถานะกั๊กใจ |
ผลงานเพลง > LIVE SESSION

| ปี | เพลง | ต้นฉบับจาก | โปรเจกต์ | ร่วมกับ | เผยแพร่ |
| --- | --- | --- | --- | --- | --- |
| 2560 | คนละชั้น | JAONAAY | POP IDOL | PEEMTANAT | YouTube : Madam T Madam T |
| 2567 | แค่ไหนแค่นั้น (No matter what) | BUS5 UNIT | BUS5 x Mirr | BUS5 x Mirr | YouTube : BUS because of you I shine |
| 2567 | กี่เหตุผล (1000Reasons) | Mirr | BUS5 x Mirr | BUS5 x Mirr | YouTube : What the duck |
| 2567 | เพื่อนสนิท | เอ็นโดรฟิน | Piano & I Live | COPPER x PHUTATCHAI - BUS x TorSaksit | YouTube : TorBright Channel |
| 2567 | แค่ไหนแค่นั้น (No matter what) | BUS5 UNIT | Piano & I Live | COPPER x PHUTATCHAI - BUS x TorSaksit | YouTube : TorBright Channel |
| 2567 | แค่น้องชาย (Brother zone) | BUS7 UNIT | Piano & I Live | COPPER x PHUTATCHAI - BUS x TorSaksit | YouTube : TorBright Channel |
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ธัชชัย ลิ้มปัญญากุล
ธัชชัย ลิ้มปัญญากุล ที่เอกซ์ (ทวิตเตอร์)
ธัชชัย ลิ้มปัญญากุล ที่อินสตาแกรม
ธัชชัย ลิ้มปัญญากุล ที่ติ๊กต็อก
สง่า วัชราภรณ์

| สง่า วัชราภรณ์ ป> ช., ป.ม. |
| --- | --- |

ข้อมูลส่วนบุคคล
เกิด: 16 กุมภาพันธ์ พ.ศ. 2459 ตำบลศาลายา อำเภอนครชัยศรี จังหวัดนครปฐม (ตำบลศาลายา อำเภอพุทธมณฑล จังหวัดนครปฐมในปัจจุบัน)
เสียชีวิต: 25 พฤษภาคม พ.ศ. 2551 (92 ปี)
ศาสนา: พุทธ
พรรคการเมือง: ธรรมสังคม   เสรีธรรม   ชาติไทย   รวมไทย   เอกภาพ   กิจสังคม ( ? - ? )
คู่สมรส: นางมาลี วัชราภรณ์

สง่า วัชราภรณ์ เป็นอดีตสมาชิกสภาผู้แทนราษฎรจังหวัดศรีสะเกษ 7 สมัย ตั้งแต่ปี พ.ศ. 2500 ปี พ.ศ. 2535 รวมระยะเวลาในการมีบทบาททางการเมืองกว่า 35 ปี มีบุตรเป็นนักการเมือง 2 คน คือ ปิยะณัฐ วัชราภรณ์ อดีตรัฐมนตรีและอดีต ส.ส.ศรีสะเกษ และ ดนัยฤทธิ์ วัชราภรณ์ อดีต ส.ส.ศรีสะเกษ
ประวัติ

สง่า วัชราภรณ์ เกิดเมื่อวันที่ 16 กุมภาพันธ์ พ.ศ. 2459 เป็นบุตรของนายชุ่ม กับนางกิมลี้ นามสกุลเดิมคือ มูลเจริญ เกิดที่บ้านริมคลองมหาสวัสดิ์ ตำบลศาลายา อำเภอนครชัยศรี จังหวัดนครปฐม มีพี่น้อง 4 คน อาชีพเดิมของครอบครัวคือ ทำนา บิดาของเขาเสียชีวิตตั้งแต่เขายังเด็ก ชั้นประถมได้เข้าศึกษาที่โรงเรียนประชาบาลวัดไร่ขิง ชั้นมัธยมที่โรงเรียนพระปฐมวิทยาลัย
การทำงาน

หลังจากนั้นเขาได้สอบเป็นครูประชาบาล ที่โรงเรียนมหินทรศึกษาคาร ต่อมาย้ายกลับไปเป็นครูที่โรงเรียนประชาบาลวัดไร่ขิง ช่วงปดภาคเรียนก็ได้ไปเรียนต่อวิชาช่างที่โรงเรียนวังกรมพระสมมตอมรพันธ์ จนได้รับประกาศนียบัตรจากสมาคมนายช่างแห่งกรุงสยาม เขาจึงลาออกไปทำงานที่บริษัทไทยนิยมแผนกสร้างทาง ได้รับมอบหมายให้ไปคุมงานก่อสร้างทางสายธนบุรี-ประจวบตีรีขันธ์ ทำงานได้ไม่นานจึงลาออกไปสมัครเข้าทำงานในเทศบาลเมืองตะกั่วป่า กระทั่งในปี พ.ศ. 2493 ได้รับแต่งตั้งเป็นโยธาเทศบาลจังหวัดศรีสะเกษ
งานการเมือง

สง่า ลาออกจากราชการและลงสมัครรับเลือกตั้ง ส.ส.จังหวัดศรีสะเกษ ในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 ผลปรากฏว่าได้คะแนนลำดับที่ 16 จากผู้สมัคร 31 คน
หลังจากนั้นเขาได้รับเลือกตั้งเป็น ส.ส.ศรีสะเกษ 7 สมัย คือ การเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500, การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512, การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 สังกัดพรรคธรรมสังคม, การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 สังกัดพรรคเสรีธรรม, การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 สังกัดพรรคชาติไทย, การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 สังกัดพรรครวมไทย และสมัยสุดท้ายคือ การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 สังกัดพรรคกิจสังคม
สง่า เคยได้รับแต่งตั้งเป็นกรรมาธิการวิสามัญเพื่อศึกษาปัญหาและวิธีการดำเนินการออกหนังสือกรรมสิทธิ์ในที่ดินทำกิน หนังสือสิทธิครอบครองให้แก่ราษฎรที่ตั้งบ้านเรือนและทำมาหากินในเขตป่าสงวนแห่งชาติหรือเขตที่ดินสาธารณประโยชน์ เมื่อปี พ.ศ. 2529
สง่า วางมือทางการเมือง หลังจากที่ไม่ได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535
ถึงแก่อนิจกรรม

สง่า วัชราภรณ์ ถึงแก่กรรมเมื่อวันที่ 25 พฤษภาคม พ.ศ. 2551
เครื่องราชอิสริยาภรณ์

พ.ศ. 2526 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2524 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
สง่า กิตติขจร

| พลตำรวจตรีสง่า กิตติขจรม> ป.ช., ม.ว.ม., ท.จ.ว. |
| --- | --- |


รัฐมนตรีช่วยว่าการกระทรวงการต่างประเทศ
ดำรงตำแหน่ง 24 มิถุนายน พ.ศ. 2513 – 17 พฤศจิกายน พ.ศ. 2514
นายกรัฐมนตรี: ถนอม กิตติขจร
เลขาธิการคณะรัฐมนตรี
ดำรงตำแหน่ง 11 มีนาคม พ.ศ. 2512 – 7 ตุลาคม พ.ศ. 2514
รัฐมนตรีช่วยว่าการกระทรวงเกษตรและสหกรณ์
ดำรงตำแหน่ง 24 พฤษภาคม พ.ศ. 2522 – 3 มีนาคม พ.ศ. 2523
นายกรัฐมนตรี: เกรียงศักดิ์ ชมะนันทน์
 
ข้อมูลส่วนบุคคล
เกิด: 28 กุมภาพันธ์ พ.ศ. 2462
เสียชีวิต: 21 กันยายน พ.ศ. 2537 (75 ปี)
คู่สมรส: คุณหญิงระวิ กิตติขจร

พลตำรวจตรี สง่า กิตติขจร อดีตรัฐมนตรีช่วยว่าการกระทรวงการต่างประเทศ ในรัฐบาลจอมพลถนอม กิตติขจร และอดีตรัฐมนตรีช่วยว่าการกระทรวงเกษตรและสหกรณ์ ในรัฐบาลพลเอก เกรียงศักดิ์ ชมะนันทน์ และเป็นอดีตสมาชิกสภาผู้แทนราษฎรจังหวัดเชียงใหม่ 1 สมัย
ประวัติ

พล.ต.ต. สง่า กิตติขจร เกิดเมื่อวันที่ 28 กุมภาพันธ์ พ.ศ. 2462 เป็นบุตรของขุนโสภิตบรรณารักษ์ (อำพัน กิตติขจร) กับนางลิ้นจี่ โสภิตบรรณารักษ์ มีพี่น้องร่วมบิดามารดา 7 คน หนึ่งในนั้นคือ จอมพลถนอม กิตติขจร นายกรัฐมนตรีคนที่ 10 ของประเทศไทย ซึ่งเป็นพี่ชาย
ชีวิตครอบครัวสมรสกับคุณหญิงระวิมีบุตร-ธิดา 3 คน มีหญิง 1 คน ชาย 2 คน
ยศและตำแหน่ง

พลตำรวจตรีสง่าได้รับพระราชทานยศ ร้อยตำรวจตรี เมื่อวันที่ 12 ธันวาคม ปี พ.ศ. 2483 ขณะเป็นนักเรียนนายร้อยก่อนจะได้รับพระราชทานยศและได้รับแต่งตั้งให้ดำรงตำแหน่งต่าง ๆ ดังนี้
12 ธันวาคม พ.ศ. 2483 - ร้อยตำรวจตรี
27 สิงหาคม พ.ศ. 2486 - ร้อยตำรวจโท
9 พฤษภาคม พ.ศ. 2490 - ร้อยตำรวจเอก
2 ตุลาคม พ.ศ. 2496 - พันตำรวจตรี
3 ตุลาคม พ.ศ. 2499 - พันตำรวจโท
1 มกราคม พ.ศ. 2502 - พันตำรวจเอก
1 ตุลาคม พ.ศ. 2505 - พลตำรวจตรี
งานการเมืองและจุดยืนทางการเมือง

พล.ต.ต. สง่า เคยได้รับแต่งตั้งเป็นรองเลขาธิการคณะรัฐมนตรี ในปี พ.ศ. 2509 ในรัฐบาลจอมพลถนอม กิตติขจร เป็นสมาชิกสภานิติบัญญัติแห่งชาติ ในปี พ.ศ. 2516 และเป็นสมาชิกสภาผู้แทนราษฎรจังหวัดเชียงใหม่ (ส.ส.เชียงใหม่) สังกัดพรรครวมไทย ในการเลือกตั้งเมื่อปี พ.ศ. 2522 และได้รับแต่งตั้งเป็นรัฐมนตรีช่วยว่าการกระทรวงการต่างประเทศ ในรัฐบาลจอมพลถนอม กิตติขจร เมื่อวันที่ 25 มิถุนายน พ.ศ. 2513 แทนนายจิตติ สุจริตกุล ที่ถึงแก่อนิจกรรม
ต่อมา สง่ารับตำแหน่งหัวหน้ากลุ่มรวมไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 ก่อนที่จะได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ ในรัฐบาลพลเอก เกรียงศักดิ์ ชมะนันทน์
แม้จะเป็นน้องชายของจอมพลถนอม กิตตขจร แต่พล.ต.ต.สง่า กลับมีจุดยืนทางการเมืองตรงกันข้ามกับพี่ชายตนเอง โดยหลังการเลือกตั้งเมื่อปี พ.ศ. 2512 ที่ทางพรรคสหประชาไทยของจอมพลถนอมได้รับเสียงข้างมาก และได้รับการจัดตั้งรัฐบาล นายชวน หลีกภัย ซึ่งในขณะนั้นเป็นสมาชิกสภาผู้แทนราษฎรครั้งแรกจากจังหวัดตรัง (ส.ส.ตรัง) ของพรรคประชาธิปัตย์ ที่เป็นฝ่ายค้าน ได้ทำการอภิปรายรัฐบาลอย่างโดดเด่น แม้จะมีเนื้อหาที่เชือดเฉือนการทำงานของรัฐบาล แต่ พล.ต.ต.สง่า ซึ่งเป็นกรรมการบริหารพรรคสหประชาไทยกลับเอ่ยชมว่า "เป็นความหวังของสภาฯ และเป็นบุคคลที่พรรคสหประชาไทยต้องการตัว"
อีกทั้งก่อนเกิดเหตุการณ์ 14 ตุลาคม พ.ศ. 2516 ไม่นาน พล.ต.ต.สง่าได้แสดงความเห็น ขณะที่อยู่ที่บ้านพักในจังหวัดลำปางว่า รัฐบาลควรจะฟังเสียงของประชาชนและควรจะให้มีรัฐธรรมนูญตามที่ประชาชนเรียกร้อง อีกทั้งยังได้เป็นผู้ร่วมลงชื่อเรียกร้องรัฐธรรมนูญที่มีจำนวน 100 คนอีกด้วย และยังกล่าวชม นายธีรยุทธ บุญมี ซึ่งเป็นนักศึกษาคนหนึ่งที่เป็นแกนนำในการเรียกร้องว่า เป็นเด็กเก่ง สามารถสอบเป็นที่หนึ่งของประเทศได้ ทั้ง ๆ ที่พ่อเป็นเพียงนายตำรวจชั้นประทวน
เครื่องราชอิสริยาภรณ์

พ.ศ. 2512 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2508 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2514 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.)
พ.ศ. 2503 –  เหรียญชัยสมรภูมิ สงครามอินโดจีน (ช.ส.)
พ.ศ. 2493 –  เหรียญชัยสมรภูมิ สงครามมหาเอเชียบูรพา (ช.ส.)
พ.ศ. 2479 –  เหรียญพิทักษ์รัฐธรรมนูญ (พ.ร.ธ.)
พ.ศ. 2512 –  เหรียญราชการชายแดน (ช.ด.)
พ.ศ. 2500 –  เหรียญจักรมาลา (ร.จ.ม.)
พ.ศ. 2511 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
อารีอานา กรานเด

| อารีอานา กรานเด |
| --- | --- |
กรานเดในปี 2024
เกิด: อารีอานา กรานเด-บูเทรา  (1993-06-26) 26 มิถุนายน ค.ศ. 1993 (31 ปี) โบกาเรตัน รัฐฟลอริดา สหรัฐอเมริกา
อาชีพ:  นักร้อง  นักแต่งเพลง  นักแสดง 
ตัวแทน: Scooter Braun
คู่สมรส: ดาลตัน โกเมซ (สมรส 2021; หย่า 2023)
ครอบครัว: แฟรงกี กรานเด (พี่ชายต่างบิดา)
อาชีพทางดนตรี
แนวเพลง: ป็อป อาร์แอนด์บี
เครื่องดนตรี: เสียงร้อง
ช่วงปี: 2008–ปัจจุบัน
ค่ายเพลง: รีพับลิก

เว็บไซต์: arianagrande.com
 นักดนตรี
ลายมือชื่อ

อารีอานา กรานเด-บูเทรา (อังกฤษ: Ariana Grande-Butera; เกิด 26 มิถุนายน ค.ศ. 1993) หรือชื่อในวงการคือ อารีอานา กรานเด (อังกฤษ: Ariana Grande) เป็นนักร้องและนักแสดงชาวอเมริกัน เธอเริ่มงานละครบรอดเวย์เรื่อง 13 ก่อนรับบทแคต วาเลนไทน์ ในซีรีส์โทรทัศน์วิกทอเรียส ช่องนิคคาโลเดียนในปี ค.ศ. 2009 ซีรีส์ฉายจบสี่ซีซัน และกรานเดแสดงในภาคแยกเรื่อง แซมแอนด์แคต ฉายจบในปี 2014 เธอยังมีบทบาทในละครเวที โทรทัศน์ และภาพยนตร์ และพากย์เสียงให้แอนิเมชันโทรทัศน์และภาพยนตร์ด้วย
กรานเดเริ่มงานดนตรีด้วยเพลงประกอบซีรีส์ อัลบั้มเพลงจาปวิกทอเรียส (2011) เธอเซ็นสัญญากับค่ายรีพับลิกเรเคิดส์และออกสตูดิโออัลบั้มแรก ยัวส์ทรูลี ในปี 2013 เปิดตัวอันดับหนึ่งในชาร์ตบิลบอร์ด 200 ซิงเกิลแรกจากอัลบั้ม "เดอะเวย์" เปิดตัวที่อันดับ 10 ในชาร์ตบิลบอร์ดฮอต 100 นักวิจารณ์เปรียบช่วงเสียงของเธอกับช่วงเสียงของมารายห์ แครี
สตูดิโออัลบั้มที่สองของกรานเดคือ มายเอเวอรีติง (2014) เปิดตัวที่อันดับหนึ่งในสหรัฐ และขึ้นถึงสิบอันดับแรกในอีกหลายประเทศ ซิงเกิล "พรอบเบลิม" "เบรกฟรี" "แบงแบง" และ "เลิฟมีฮาร์ดเดอร์" มาจากอัลบั้มนั้น เธอมีเพลงติดสิบอันดับแรกในชาร์ตบิลบอร์ด 100 ยาวนาน 34 สัปดาห์ติดต่อกัน กรานเดส่งเสริมอัลบั้มมายเอฟรีทิงด้วยการทัวร์รอบโลกครั้งแรกในชื่อ เดอะฮันนีมูนทัวร์ และแสดงรับเชิญในซีรีส์โทรทัศน์สยองขวัญตลกทางช่องฟ็อกซ์เรื่อง สกรีมควีนส์ เธอออกซิงเกิล "โฟกัส" เปิดตัวที่อันดับ 7 ในสหรัฐ และออกอีพีชื่อ คริสต์มาสแอนด์ชิล และร่วมร้องเพลงในหลายโครงการ ในปี 2016 เธอออกสตูดิโออัลบั้มที่สาม แดนเจอรัสวูแมน และอีกหลายเพลงจากอัลบั้ม เพลงที่มีชื่อเดียวกับอัลบั้มเปิดตัวที่อันดับ 10 ในชาร์ตบิลบอร์ดฮอต 100 ทำให้กรานเดเป็นคนแรกในประวัติศาสตร์ของชาร์ตที่ซิงเกิลแรกในสามอัลบั้มเปิดตัวในสิบอันดับแรก อัลบั้มเปิดตัวที่อันดับ 2 ในชาร์ตบิลบอร์ด 200
รางวัลที่กรานเดได้รับ ได้แก่ รางวัลอเมริกันมิวสิกอะวอดส์ 3 รางวัล รางวัลศิลปินแจ้งเกิดแห่งปีของสมาคมธุรกิจดนตรี รางวัลเอ็มทีวีมิวสิกอะวอดส์ 1 รางวัล รางวัลเอ็มทีวียุโรปมิวสิกอะวอดส์ 3 รางวัล และเข้าชิงรางวัลแกรมมี 4 รางวัล อัลบั้มของเธอสามอัลบั้มได้รับการรับรองระดับแพลตินัมโดยสมาคมผู้ประกอบกิจการเพลงของสหรัฐอเมริกา ในปี 2016 ไทม์ให้กรานเดเป็นหนึ่งใน 100 คนที่มีอิทธิพลมากที่สุดในโลกในรายชื่อไทม์ 100 ประจำปี ในปี ค.ศ. 2017 กรานเดทัวร์ในอเมริกาเหนือและยุโรป ในปี 2019 กรานเดเป็นผู้หญิงที่มีผู้ติดตามในอินสตาแกรมมากที่สุด
ชีวิตส่วนตัวและอาชีพ > 1993–2008: ชีวิตช่วงต้นและจุดเริ่มต้นของอาชีพ

อารีอานา กรานเด-บูเทรา เกิดเมื่อวันที่ 26 มิถุนายน ค.ศ. 1993 ในเมืองโบกาเรตัน รัฐฟลอริดา เป็นลูกสาวของ โจแอน กรานเด และ เอ็ดเวิร์ด บูเทรา และมีพี่ชายต่างบิดา ชื่อแฟรงกี้ กรานเด เป็นนักแสดง นักเต้น และโปรดิวเซอร์ ครอบครัวของเธอนั้น เป็นชาวอเมริกันที่มีเชื้อสายจากอิตาลี ครอบครัวของเธอแยกทางกัน ตอนที่เธออายุได้ประมาณ 8-9 ขวบ ส่วนชื่อของเธอนั้นมีที่มาจากเจ้าหญิงออเรียน่า จากเรื่อง เฟลิกซ์เดอะแคท
ตอนเด็ก ๆ เธอเคยแสดงในโรงภาพยนตร์ของเด็กในฟลอลิดา เล่นบทบาทแรกของเธอในฐานะ Annieรวมทั้งการแสดงในละครเพลง พ่อมดแห่งเมืองออซและ โฉมงามกับเจ้าชายอสูร และตอนอายุได้ 8 ปี เธอได้ร้องเพลงร่วมกับวงออเคสต้า อย่างเช่น South Florida Philharmonic, Florida Sunshine Pops และ Symphonic Orchestras และเธอได้ร้องเพลง "เดอะสตาร์สแปงเกิลด์แบนเนอร์ (เพลงชาติประจำสหรัฐ)" ในรายการโทรทัศน์แห่งชาติ เพื่อทีมฮ็อคกี้ ฟลอริด้า แพนเธอร์ส และเธอได้จบการศึกษาจาก Pine Crest Schoolและ North Broward Preparatory School
ตอนอายุได้ 13 ปี เธอเริ่มจริงจังกับอาชีพดนตรีมากขึ้น แต่เธอก็ยังคงทำแสดงละครอยู่ เมื่อเธอมาถึงเมือง ลอสแอนเจลิสได้พบกับผู้จัดการของเธอ เธอตั้งใจจะทำอัลบั้มเพลงแนว  อาร์แอนด์บีตอนอายุ 14 ปี ในปี 2008 เธอเริ่มงานละครบรอดเวย์เรื่อง 13 ซึ่งทำให้เธอได้รับรางวัล National Youth Theatre Association Award เมื่อเธอได้เข้ามาทำงานด้านเพลง เธอก็ออกจากโรงเรียนมัธยม North Broward Preparatory Schoolแต่เธอก็ยังลงทะเบียนเรียนอยู่ แต่เรียนกับติวเตอร์ และเธอยังร้องเพลงหลายครั้งที่ร้านเบิร์ดแลนด์ ใน นิวยอร์ก
ชีวิตส่วนตัวและอาชีพ > 2014–2015: อัลบั้ม My Everything

มกราคม ค.ศ. 2014 เธอเริ่มทำอัลบั้มเพลงที่ 2 ของเธอกับ นักร้อง-นักแต่ง ไรอัน เท็ดเดอร์ นักดนตรี เบนนี บลังโก และโปรดิวเซอร์ แมกซ์ มาร์ติน และเธอก็ยังแต่งเพลงหลายเพลงในอัลบั้มนี้อีกด้วย ในเดือนเดียวกันเธอได้รับรางวัล the Favorite Breakout Artist award ที่งาน People's Choice Awards 2014 มีนาคม ปี 2014 เธอได้ร่วมร้องเพลงที่ทำเนียบขาว "Women of Soul: In Performance at the White House" และในเดือนต่อมา เธอก็ได้รับเชิญจากประธานาธิบดี บารัค โอบามาให้มาแสดงในงาน Easter Egg Roll และได้ออกเพลงใหม่ที่ร่วมร้องเพลงกับนักร้องอาร์แอนด์บีอย่าง คริส บาวน์ "Don't Be Gone Too Long" มีกำหนดการปล่อยวันที่ 24 มีนาคม แต่เกิดดีเลย์เพราะปัญหาด้านกฎหมายของคริส บราวน์ และเธอได้รับรางวัลศิลปินยอดเยี่ยมแห่งปีจาก the Music Business Association
เธอได้ปล่อยอัลบั้มที่สอง My Everything เมื่อวันที่ 25 สิงหาคม ปี 2014 กับยอดขาย 169,000 ก๊อปปี้ ในสัปดาห์แรก ทำให้เพลง "Problem" ที่ได้ อิ๊กกี้ อาซาเลียแรปเปอร์สาวจากออสเตรเลียมาร่วมร้องด้วย เปิดตัวด้วยอันดับที่ 3 บน Billboard Hot 100 และเปิดตัวอันดับที่ 1 บน UK Singles Chart เพลงที่สองคือเพลง "Break Free" ร่วมกับนักดนตรีชาวเยอรมัน เซดด์ อันดับสูงสุดที่ทำได้คือ อันดับที่ 4 บน Billboard Hot 100 และเธอได้ขึ้นแสดงเปิดงาน 2014 MTV Video Music Awards และยังได้รับรางวัลมิวสิควิดิโอเพลงป๊อปยอดเยี่ยม และเธอยังได้ไปร่วมร้องเพลง "Bang Bang" ที่ร่วมร้องกับ เจสซี เจ และ นิกกี มินาจ
27 กันยายน ปี 2014 เธอได้ขึ้นแสดงที่รายการ season 40 และสามวันต่อมาเธอได้ปล่อยเพลงที่ 3 จากอัลบั้ม My Everything, "Love Me Harder" ที่ได้ เดอะวีกเอนด์ มาร่วมร้องด้วย และในเดือนพฤศจิกายน ปี 2014 เธอได้ไปร่วมร้องเพลงให้กับ เมเจอร์ เลเซอร์ ในเพลง "All My Love" ซึ่งเป็นเพลงประกอบภาพยนตร์เรื่อง เกมล่าเกม 3 ม็อกกิ้งเจย์ ภาค 1 และในเดือนเดียวกัน เธอได้ปล่อยเพลงคริสต์มาส "Santa Tell Me" ต่อมาเธอได้ปล่อยเพลงที่ 4 จากอัลบั้ม My Everything, "One Last Time"
ต้นปี 2015 เธอได้ทัวร์ The Honeymoon Tour ที่อเมริกาเหนือ ยุโรป เอเชีย และอเมริกาได้ รายได้ในการทัวร์ครั้งนี้สูงถึง 14 ล้านเหรียญสหรัฐ. และเธอได้ร่วมร้องเพลงให้กับ แคชเมียร์ แคท ในเพลง "Adore" ซึ่งปล่อยในเดือนมีนาคม ซึ่งเป็นช่วงที่มีการทัวร์อยู่
ในปี 2015 เธอได้แขกรับเชิญหลายตอนในทีวีซีรีส์ของ Fox เรื่อง หวีดสยองต้องเริ่ด เธอได้รับบทบาทเป็น Chanel #2 และเธอก็ได้เปิดตัวน้ำหอม "Ari by Ariana Grande" เธอได้ถ่ายทำรายการ TV ของ Fox Knock Knock Live แต่รายการถูกยกเลิกก่อนที่ตอนของเธอจะออนแอร์ และในปี 2015 เธอได้เริ่มทำอัลบั้มที่ 3 ของเธอ Dangerous Woman ซึ่งตอนแรกมีชื่อว่า Moonlight. ในเดือนตุลาคม ปี 2015 เธอได้ปล่อยซิงเกิลเดี่ยว "Focus" ซึ่งเปิดตัวที่อันดับ 7 บน Billboard Hot 100 และระหว่างปี 2015 เธอได้ร่วมงานกับ อันเดรอา โบเชลลี ในเพลง "E Più Ti Penso" และได้ร้องเพลงประกอบภาพยนตร์เรื่อง Hercules เพลง "Zero to Hero" ซึ่งรวมอยู่ในอัลบั้ม We Love Disney และยังได้ร่วมร้องกับ เมแกน เทรนเนอร์ และ ฮู อีส แฟนซี ในเพลง "Boys like You" และเธอยังได้ปล่อยอัลบั้มคริสต์มาส EP 2 ที่มีชื่ออัลบั้ม Christmas & Chill ซึ่งมีทั้งหมด 6 เพลง ประกอบไปด้วยเพลง Intro, Wit it this christmas, December, Not Just on Christmas, True Love และ Winter Things
ชีวิตส่วนตัวและอาชีพ > 2016–2017: อัลบั้ม Dangerous Woman และโปรเจกต์อื่น ๆ

มีนาคม ปี 2016 เธอได้ปล่อยเพลง "Dangerous Woman" ซึ่งเป็นชื่อเดียวกับอัลบั้มที่ 3 ของเธอ เปิดตัวด้วยอันดับที่ 10 บน Billboard Hot 100  ต่อมาขึ้นมาอยู่อันดับ 8. 12 มีนาคม 2016 เธอได้รับเชิญเป็นโฮส ในรายการ แซเทอร์เดย์ไนต์ไลฟ์ เธอได้ขึ้นแสดงเพลงในอัลบั้มใหม่ของเธอ เพลง "Be Alright" และต่อมาในวันที่ 18 มีนาคมเธอได้ปล่อยเพลง "Be Alright" ซึ่งเปิดตัวในอันดับที่ 48 บน Billboard Hot 100 ในเดือนพฤษภาคม เธอได้ไปโปรโมตอัลบั้มในรายการ The Voice season 10 เธอได้ร้องซิงเกิลที่ 2 จากอัลบั้มที่สามของเธอ ก็คือเพลง "Into You" และเธอยังได้ คริสตินา อากีเลรา มาร่วมร้องในเพลง "Dangerous Woman" เธอได้ปล่อยอัลบั้มเต็มในวันที่ 20 พฤษภาคม ปี 2016 เปิดตัวในอันดับที่ 2 บน บิลบอร์ด 200 อันดับ 1 ในสหราชอาณาจักร, อันดับ 2 ในญี่ปุ่น และอันดับ 1 อีกหลาย ๆ ประเทศ และต่อมาในเดือนกรกฎาคมที่งาน Summertime Ball ถูกจัดขึ้นที่ สนามกีฬาเวมบลีย์ เธอได้ขึ้นแสดงเพลงในอัลบั้มของเธอทั้งหมด 3 เพลง และในเดือนสิงหาคมเธอได้ปล่อยซิงเกิลที่ 3 จากอัลบั้ม Dangerous Woman เพลง "Side to Side" ที่ได้นักร้องชาวอเมริกันอย่าง นิกกี มินาจ ที่ก่อนหน้านี้เคยร่วมทำงานเพลงด้วยกันมาแล้ว อย่างเพลง "On your knees" ทำให้เพลงได้รับกระแสตอบรับดีมาก จนได้อันดับที่ 4 บน Billboard Hot 100 และมิวสิควิดิโอเพลง "Side to Side" มีผู้เข้าชมมากกว่า 1,700 ล้านครั้ง และอัลบั้ม Dangerous Woman ได้เข้าชิงรางวัลที่ยิ่งใหญ่ที่สุดของวงการเพลงอย่าง Grammy Awards ในปี 2017
ในปี 2016 เธอได้ร่วมแสดงในเรื่อง ซูแลนเดอร์ 2 (2016) ซึ่งรับบทเป็น Cameo ที่นำแสดงโดย เบน สติลเลอร์ และ โอเวน วิลสัน. และเธอยังได้ร่วมแจมกับ แมค เป็นคอลเลคชั่นเครื่องสำอาง Ariana Grande's viva glam ซึ่งรายได้ทั้งหมดบริจาคให้กับมูลนิธิเอดส์ของแมค และต่อมาเธอได้เปิดตัวน้ำหอมเพิ่มเติม คือ กลิ่น Sweet like candy และได้ร่วมกับแบรนด์เสื้อผ้าอย่าง Lipsy London. และเธอได้ถ่ายโฆษณาทีวีสำหรับ ที-โมบิล ซึ่งออนแอร์ในเดือนตุลาคม ปี 2016 และในเดือนธันวาคม เธอได้รับเป็น Penny Pingleton ในภาพยนตร์เรื่อง Hairspray Live และในเดือนเดียวกัน เธอได้ร่วมร้องเพลงกับ สตีวี วันเดอร์ ในเพลง "Faith" ประกอบภาพยนตร์เรื่อง ร้องจริง เสียงจริง
เมื่อวันที่ 3 กุมภาพันธ์ ปี 2017 เธอได้เริ่ม Dangerous Woman Tour ตั้งแต่อเมริกาเหนือจนกลางเมษายน และยังคงต่อเนื่องไปจนถึงเวนิส ยุโรป ในเดือนพฤษภาคม และมิถุนายน ปี 2017 ส่วนอเมริกาใต้ในเดือนกรกฎาคม และพักทัวร์สองเดือน และจบทัวร์ในเดือนกันยายนในออสเตรเลีย ส่วนแผนการทัวร์ในเอเชียมีขึ้นในเดือนสิงหาคม ประกอบด้วยประเทศญี่ปุ่น, เกาหลีใต้, ไทย, ฟิลิปปินส์และจีน
และเธอได้ร่วมร้องเพลงกับ จอห์น เลเจนด์ ในเพลง "Beauty and the Beast" ซึ่งประกอบภาพยนตร์เรื่อง โฉมงามกับเจ้าชายอสูร และเพลงของ Calvin Harris ในเพลง "Heatstroke" โดยร่วมกับ Young Thug, Pharrell Williams ในอัลบั้มใหม่ของ Calvin Harris ในเดือนมิถุนายน
ชีวิตส่วนตัวและอาชีพ > 2018–2019: อัลบั้ม Sweetener และ Thank U, Next

24 มีนาคม ค.ศ. 2018 กรานเดได้ร่วมแสดงในงาน “March for Our Lives” เพื่อสนับสนุนการเรียกร้องให้ยกเลิกการจำหน่ายอาวุธปืนเนื่องจากเหตุยิงกันในโรงเรียนมัธยมสโตนแมนดักกลาส เมืองพาร์คแลนด์ รัฐฟลอริดา โดยเธอขึ้นแสดงเพลง “Be Alright” จากอัลบั้ม Dangerous Woman หลังจากโอบกอดและถ่ายรูปกับบรรดานักเรียนโรงเรียนสโตนแมนดักกลาส
ส่วนทางด้านอัลบั้ม Sweetener ในปี 2016 กรานเดเริ่มทำโปรเจกต์อัลบั้มใหม่ร่วมกับ “ฟาร์เรลล์ วิลเลียมส์” (Pharrell Williams) แต่หลังจากเกิดเหตุการณ์ระเบิดหลังคอนเสิร์ต Dangerous Wonan Tour ของเธอที่กรุงแมนเชสเตอร์ ทำให้โปรเจกต์นี้ถูกล้มเลิกไปเนื่องจากสภาพจิตใจของเธอไม่ดีนัก
หลังจากนั้นในวันที่ 20 เมษายน ค.ศ. 2018 กรานเดได้ปล่อยซิงเกิลแรกจากอัลบั้ม Sweetener อย่างเพลง “No Tears Left to Cry” พร้อมกับมิวสิควีดีโอ เปิดตัวพุ่งขึ้นเป็นอันดับที่ 3 บน Billboard Hot 100 อัลบั้ม Sweetener เริ่มวางจำหน่ายรอบพรีออเดอร์ในวันที่ 20 มิถุนายน 2018 พร้อม ๆ กับปล่อยซิงเกลที่ 2 “The Light Is Coming” ที่ได้นักร้องสาวแร็ปเปอร์ชาวอเมริกันอย่างนิกกี้ มินาจ (Nicki Minaj) มาร่วมงาน และหลังจากนั้นในวันที่ 23 กรกฎาคม 2018 เธอปล่อยซิงเกิลที่ 3 “God Is a Woman” ตามมา
อัลบั้ม Sweetener เริ่มวางจำหน่ายอย่างเป็นทางการในวันที่ 17 สิงหาคม ค.ศ. 2018 มียอดขายในสัปดาห์แรก 402,000 ยูนิตในทั่วโลก ซึ่งมากกว่าผลงานทั้ง 3 อัลบั้มที่ผ่านมา 2 เท่าตัว เปิดตัวขึ้นเป็นอันดับที่ 1 บนชาร์ต BillBoard 200 และขึ้นเป็นอันดับที่ 1 บน “Worldwide iTunes Album” หลังจากเปิดตัววันแรก พร้อมกับเพลง “Breathin’” ที่เปิดตัวพุ่งขึ้นเป็นอันดับที่ 4 บน “Worldwide iTunes Song Chart” ในวันเดียวกัน โดยในระหว่างวันที่ 20 สิงหาคม – 4 กันยายน 2018 กรานเดได้เดินสายโปรโมทอัลบั้มใหม่ภายใต้ชื่อ “The Sweetener Sessions” ที่ Irving Plaza ในนครนิวยอร์ก The Vic Theatre ในชิคาโก Ace Theater ในลอสแอนเจลิส และ KOKO ในลอนดอน
นอกจากนี้ในปี 2018 กรานเดชนะรางวัลสาขา “Choice Snap chatter” จาก ”Teen Choice Award 2018 ” และรางวัลสาขา “Best Pop” จากงาน “MTV VMAs 2018” ด้วยผลงานเพลง “No Tears Left To Cry” ในงานครั้งนี้ เธอได้ขึ้นแสดงเพลง “God Is a Woman” ซึ่ง Billboard ได้จัดให้การแสดงของเธอเป็นการแสดงที่ยอมเยี่ยมอันดับที่ 2 รองมาจากการแสดง Hits Medley ของเจนนิเฟอร์ โลเปซ อีกทั้งในงานประกาศรางวัล "MTV VMAs Japan 2018" กรานเดชนะรางวัลสาขา "Best Female Video (International)" จากผลงานมิวสิควีดีโอ “No Tears Left to Cry” จากฝีมือผู้กำกับเดฟ เมเยอรส์ (Dave Meyers)
ในปี 2019 กรานเดออกอัลบั้มที่ห้า แธงก์ยูเน็กซ์ อัลบั้มนี้ได้รับการตอบรับในทางที่ดี โดยนิตยสารโรลลิงสโตนกล่าวว่า Thank U, Next เป็น "หนึ่งในอัลบั้มเพลงป็อปที่ดีที่สุดในปี 2019" ซิงเกิลนำ "Thank U, Next" เปิดตัวเป็นอันดับที่ 1 ของชาร์ตบิลบอร์ดฮอต 100 และกลายเป็นซิงเกิลอันดับที่ 1 ในสหรัฐซิงเกิลแรกของกรานเด อัลบั้มนี้ยังได้เข้าชิงรางวัลแกรมมี สาขาอัลบั้มแห่งปีในปี 2020 อีกด้วย